stanford-oval/wikipedia huggingface dataset:
Melillan lentoasema
Aiheesta muualla

Kuvia tai muita tiedostoja aiheesta Melillan lentoasema Wikimedia Commonsissa
Melillan lentoasema Aenan sivuilla (englanniksi, espanjaksi, ranskaksi)
Espanjan lentoasemat
A Coruña
Albacete
Alicante
Almería
Asturia
Badajoz
Barcelona
Bilbao
Burgos
Castellón
Castellón-Costa Azahar
Ciudad Real
Córdoba
El Hierro
Fuerteventura
Girona
Granada
Huesca
Ibiza
Jerez
La Gomera
La Palma
La Seu d'Urgell
Lanzarote
Gran Canaria
León
Lleida
Logroño
Madrid-Barajas
Madrid-Cuatro Vientos
Madrid-Torrejón
Málaga
Melilla
Menorca
Murcia
Palma de Mallorca
Son Bonet
Pamplona
Reus
Sabadell
Salamanca
San Sebastián
Santander
Santiago de Compostela
Sevilla
Teneriffa pohjoinen
Teneriffa etelä
Valencia
Valladolid
Vigo
Vitoria
Zaragoza
Air Nostrumin ATR 72 Melillassa.
Maustetalo Condite

| Condite Oy |
| --- | --- |
Tunnuslause:  Laatu ei ole sattuma
Yritysmuoto:  Osakeyhtiö
Perustettu:  1969
Toimitusjohtaja:  Thore Svensson
Kotipaikka:  Naantali, Suomi
Toimiala:  Leipomo- ja elintarviketeollisuuden raaka-aineiden maahantuonti ja markkinointi
Liikevaihto:  29,1 milj. (2019)
Liikevoitto:  - 0,4 milj. (2019)
Henkilöstö:  48 (2019)
Omistaja:  Orkla Finland
Kotisivu:  www.condite.fi/
Infobox OKVirheellinen NIMI-arvo: 
Condite Oy, on naantalilainen vuonna 1969 perustettu leipomo- ja elintarviketeollisuuden raaka-aineiden maahantuoja ja markkinoija. Vuonna 2009 puolet Suomeen tuotavasta riisistä oli Conditen maahantuomaa ja myymää. Yritys myös vie maasta muun muassa Suomessa kasvatettua kuminaa, joka on merkittävä vientituote, ja riisiä Ruotsiin.
Conditella on yli 400 tuotenimikettä ja 300 leipomoasiakasta Suomessa.
Aiheesta muualla

40-vuotias Maustetalo Condite ottaa käyttöön keskusvaraston laajennuksen Varsinais-Suomen Yrittäjä.  10.6.2009.[vanhentunut linkki]
Varsinais-Suomen Yrittäjä: Kilpailu raaka-aineista kiristyy y-lehti.fi.  9/2007. Arkistoitu 5.3.2016. Viitattu 1.7.2009.
Margaret Bourke-White

| Margaret Bourke-White |
| --- | --- |
 Bourke-White vuonna 1955
Henkilötiedot
Syntynyt: 14. kesäkuuta 1904 New York, New York, Yhdysvallat
Kuollut: 27. elokuuta 1971 (67 vuotta) Stamford, Connecticut, Yhdysvallat
Ammatti:  valokuvaaja
Muut tiedot
 Nimikirjoitus
Margaret Bourke-White (14. kesäkuuta 1904 New York, New York, Yhdysvallat – 27. elokuuta 1971 Stamford, Connecticut, Yhdysvallat) oli yhdysvaltalainen valokuvaaja, joka teki pitkän uran Henry Lucen Fortune- ja Life-lehdissä. Hän kuvasi muun muassa ensimmäisenä länsimaisena toimittajana Neuvostoliiton ensimmäistä viisivuotissuunnitelmaa, toisen maailmansodan tapahtumia, Intian itsenäisyystaistelua ja Korean sotaa. Hänen kuvansa Fort Peckin padosta on Yhdysvalloissa ollut 1930-luvun nousukauden symboleja. Bourke-White teki myös useita kirjoja kirjailija Erskine Caldwellin kanssa.
Nuoruus ja opiskelu

Margaret Bourke-White syntyi Bronxissa vuonna 1904. Hän oli yksi Joseph ja Minnie Bourke-Whiten kolmesta lapsesta. Joseph White oli painotaloissa työskennellyt insinööri ja Minnie Bourke-White kotiäiti, joka oli opiskellut pikakirjoittajaksi. Minnie kannusti lapsiaan kouluttautumaan. Margaret oli lapsena kiinnostunut muun muassa sammakoista, ja hän halusi opiskella herpetologiaa. Hän kirjoitti myöhemmin muistelmissaan, että kuvitteli itsensä tieteilijäksi, joka keräisi luonnontieteellisin museoihin näytteitä sademetsistä ja tekisi asioita, joita naiset eivät ikinä tehneet.
Bourke-White aloitti vuonna 1921 taideopinnot Columbian yliopistossa. Toisena lukukautena hän kävi Clarence Hudson Whiten valokuvauskurssin, josta hän piti. Hän oli kurssia varten saanut äitiltänsä lahjaksi käytetyn ICA Reflex -kameran. Bourke-White opiskeli useissa yliopistoissa, ja vuonna 1921 hän siirtyi Michiganin yliopistoon opiskelemaan herpetologiaa. Yliopistossa Bourke-White tapasi Everett Chapmaniin, jonka kanssa avioitui vuonna 1924. Pariskunta jatkoi opintojaan Purduen yliopistossa, missä Bourke-White keskittyi paleontologiaan. Sen jälkeen Bourke-White opiskeli Western Reserve -yliopistossa ja viimeisen vuotensa Cornellin yliopistossa. Ithacaan Bourke-White oli muuttanut vuonna 1926 erottuaan Chapmanista.
Ura > Uran alku teollisuuskuvaajana

Bourke-White ansaitsi Cornellissa hieman rahaa myymällä valokuvia koulun rakennuksista ja piha-alueista. Kuvat olivat suosittuja, ja jotkut uskoivat Bourke-Whiten opiskelevan valokuvausta. Hän päätti näyttää portfoliotansa arkkitehtitoimisto York and Sawyerille. Siellä hänelle sanottiin, että hän voisi saada töitä mistä tahansa arkkitehtitoimistosta.
Bourke-White muutti valmistumisensa jälkeen Clevelandiin ja otti tavoitteekseen päästä naisena kaupungin terästehtaisiin. Hän perusti asuntoonsa studion, jonka myöhemmin siirsi Terminal Toweriin. Pilvenpiirtäjän läheisyydessä oli Clevelandin tunnettu teollisuusalue, niin sanottu The Flats, missä hän pääsi kuvaamaan teräksen valmistusta. Hänen kuvansa vakuuttivat myös Otis Steelin johdon.
Ura > Fortune- ja Life-lehteen

Fortune-lehden kustantaja Henry Luce näki Bourke-Whiten valokuvat ja palkkasi hänet lehteensä. Pian hänet lähetettiin Chicagoon kuvaamaan Swift and Companyn lihanpakkaamoon. Bourke-Whiten artikkeli ”Hogs” oli popularisoimassa valokuvaesseetä. Seuraavaksi Bourke-White lähetettiin vuonna 1930 Saksaan kuvaamaan Kruppin rautaruukkia.
Saksasta Bourke-White jatkoi omillaan Neuvostoliittoon kuvaamaan ensimmäistä viisivuotissuunnitelmaa. Länsimaiden valokuvaajat eivät ole aiemmin päässeet kuvaamaan Neuvostoliittoon, mutta Bourke-White onnistui suhteidensa, työnsä laadun ja viikkojen lobbauksen ansiosta saamaan viisumin. Hän teki vuosina 1930–1933 kolme matkaa Neuvostoliittoon, missä hän kuvasi teollisuutta ja elämää. Kuvia julkaistiin neuvostolaisissa lehdissä, Fortunesssa ja The New York Times Magazinessa sekä Bourke-Whiten kirjassa Eyes on Russia. Kuvat nostivat hänen Yhdysvaltojen tunnetuimpien valokuvaajien joukkoon.
Luce tarjosi 1936 Bourke-Whitelle kokopäiväistä paikkaa uudesta Life-lehdestään. Bourke-White otti paikan vastaan ja pysyi lehdessä lopun uraansa. Lifen ensimmäinen numero ilmestyi 23. marraskuuta 1936, ja sen kannessa oli Bourke-Whiten ottama kuva Fort Peckin padosta. Kuva monumentaalisesta rakennelmasta symboloi 1930-luvun lamasta selviytymistä. Yhdysvaltain postilaitos valitsi kuvan 1900-luvun lopulla postimerkkisarjaansa edustamaan 1930-lukua.
Ura > Teollisuuskuvista yhteiskunnallisiin aiheisiin

Bourke-White keskittyi alkujaan teollisuuskuviin, mutta 1930-luvun kuluessa hän alkoi entistä enemmän kiinnostua yhteiskunnallisista aiheista. Hän kuvasi muun muassa yhteiskunnallisia epäkohtia Louisvillessä vuoden 1937 tulvan aikana ja seuraavana vuonna Jersey Cityn korruptoinuttu pormestaria Frank Hagueta. Bourke-White todisti myös huhut kaupungin slummien lapsityövoiman käytöstä.
Bourke-White aloitti 1930-luvun lopulla yhteistyön kirjailija Erskine Caldwellin kanssa. He dokumentoivat Yhdysvaltain eteläosissa 1930-luvun laman vaikutuksia. Caldwellin kirjoittama ja Bourke-Whiten kuvittama You Have Seen Their Faces ilmestyi vuonna 1937. Se menestyi sekä kriittisesti että taloudellisesti. Lifen toimeksiannosta Bourke-White ja Caldwell lähtivät vuonna 1938 kuvaamaan Tšekkoslovakiaan ja Unkariin Hitlerin ja natsismin nousua. He järkyttyivät näkemästään ja kuvasivat usean kuukauden ajan väkivaltaa ja antisemitismiä. Matkasta koottiin vuonna 1946 kirja Dear Fatherland, Rest Quietly: A Report On The Collapse Of Hitler’s Thousand Years.
Ura > Toisen maailmansodan kuvat

Helmikuussa 1939 Bourke-White ja Caldwell menivät naimisiin. Pian tämän jälkeen Life lähetti Bourke-Whiten valokuvaamaan Britannian valmistautumista sotaan. Sieltä hän jatkoi Romaniaan, Turkkiin ja Lähi-itään. Yhdysvalloissa Bourke-White ja Caldwell dokumentoivat yhdysvaltalaista elämää ja julkaisivat kirjan Say Is This the USA?. He olivat kesällä 1941 Moskovassa, kun Saksa pommitti kaupunkia. Bourke-White oli paikalla ainoana länsivaltioiden valokuvaajana ja sai muun muassa kuvan, jossa Kremliä valaisivat sen ympärillä räjähdelleet pommit.
Yhdysvaltain asevoimat akkreditoivat Bourke-Whiten sotakirjeenvaihtajaksi ensimmäisenä naisena. Lifen ja Pentagonin tekemän sopimuksen mukaan ilmavoimat sai oikeudet Bourke-Whiten kuviin. Hän kuvasi useiden kuukausien ajan tukikohtaa Englannissa, mutta kuultuaan suunnitelmasta hyökätä Pohjois-Afrikkaan hän kysyi lupaa lähteä kuvaamaan sitä. Bourke-Whitea kuljettanut laiva joutui kuitenkin torpedohyökkäykseen, ja hän pelastautui muiden laivalla olleiden kanssa pelastusveneisiin.
Bourke-White kuvasi vuonna 1943 Italiassa maataisteluja, ja vuonna 1945 hän oli kenraali Pattonin joukkojen mukana Saksassa. Siellä hän kuvasi muun muassa itsemurhan tehneiden natsiupseerien perheitä, keskitysleirin vapauttamista ja pientä työleiriä, jonka juutalaiset vangit olivat sytyttäneet palaamaan.
Ura > Intiasta Korean sotaan

Sodan jälkeen Bourke-White kuvasi Intiassa kahden vuoden ajan hindujen ja muslimien välistä taistelua ja maan itsenäisyystaistelua. Hän otti vuonna 1946 yhden tunnetuimmista Mahatma Gandhia esittäneistä valokuvista, joka esitti Gandhia rukkinsa kanssa. Kuvan ottamiselle oli kaksi ehtoa: hiljaista päivää viettänyttä Gandhia ei saanut puhutella eikä kuvassa saanut käyttää keinovaloa.
Konservatiivinen kolumnisti Westbrook Pegler syytti Bourke-Whitea kommunistiksi tai näiden tukijaksi. Bourke-White yritti todistaa isänmaallisuuttaan ottamalla kuvia Korean sodan rintamalta. Hän vietti Koreassa yhdeksän kuukautta ja palasi Yhdysvaltoihin tammikuussa 1953.
Viimeiset vuodet

Bourke-Whitella diagnosoitiin vuoden 1954 alussa Parkinsonin tauti, mutta jatkoi Life-lehden kuvaajana vielä muutaman vuoden ajan. Vuonna 1957 tauti oli edennyt siihen pisteeseen, ettei Bourke-White pystynyt fysioterapiasta huolimatta enää työskentelemään. Hän kirjoitti vuosien 1955–1963 aikana omaelämäkertaansa Portrait of Myself.
Bourke-White taisteli melkein 20 vuoden ajan Parkinson tautia vastaan. Hän kuoli sen aiheuttamiin komplikaatioihin elokuussa 1971.
Aiheesta muualla

Kuvia tai muita tiedostoja aiheesta Margaret Bourke-White Wikimedia Commonsissa
Bourke-White ja Jun Miki Tokion verisenä vappuna 1952.
Metyyliselluloosa

Metyyliselluloosa (E-koodi E 461) on selluloosajohdannainen. Sitä käytetään lääke-, kosmetiikka- ja elintarviketeollisuuden raaka-aineena. Se on vesiliukoista jauhetta, se on väriltään valkoista, hajutonta ja mautonta. Kuumassa vedessä siitä tulee geeliä. Sitä saadaan kasveissa esiintyvästä selluloosasta käsittelemällä sitä alkalilla ja tuottamalla selluloosan ja metanolin välinen kemiallinen reaktio. Metyyliselluloosa on elintarvikkeissa sakeuttamis-, emulgointi- ja stabilointiaine. Se on myös kosmetiikassa sakeuttamis- ja emulgointiaine. Elintarvike- ja terveysvirastoissa metyyliselluloosa on todettu yleisesti turvalliseksi. Suurina määrinä pitkäaikaisesti vaikuttavana se kuitenkin vähentää joidenkin ravintoaineiden imeytymistä elimistöön, kuten kalsiumin, sinkin ja raudan. Sillä on myös haitallista vaikutusta suoliston mikrobiomiin.tarvitaan parempi lähde metyyliselluloosaa hyödynnetään ruoissa hyytelöimisessä, vaahdoissa, joiden tulee kestää korkeaa lämpötilaa, leivonnaisissa ja muissa ruoissa, joiden pitää säilyttää kosteutensa sekä vegaanisessa ruokavaliossa.tarvitaan parempi lähde Metyyliselluloosasta voidaan tehdä valokuitua, jonka käyttömahdollisuuksia on tutkittu yliopistoissa.tarvitaan parempi lähde
Metyyliselluloosan CAS-numero on 9004-67-5.
Aiheesta muualla

Ruokavirasto: E461 - Metyyliselluloosa
PubChem: Methyl cellulose (englanniksi)
Human Metabolome Database (HMDB): Methyl cellulose (englanniksi)
Food Component Database (FooDB): Methyl cellulose (englanniksi)
Kyoto Encyclopedia of Genes and Genomes (KEGG): Methylcellulose (englanniksi)
Mitch Miller

Mitch Miller
Mitchell William "Mitch" Miller (4. heinäkuuta 1911 – 31. heinäkuuta 2010) oli yhdysvaltalainen muusikko ja merkittävä musiikkialan taustavaikuttaja.
Miller syntyi juutalaiseen perheeseen Rochesterissa, New Yorkissa, ja valmistui Eastman School of Musicista. Hän toimi vuosina 1930–1940-luvuilla sessiomuusikkona; hän oli kuitenkin monipuolinen taiteilija, ja hän levytti myös oboistina/englannintorvensoittajana Sibeliuksen Tuonelan joutsenen ja Mozartin oboe­konserton.
Miller työskenteli 1940-luvun lopulla Mercury Recordsille ja sen jälkeen 1960-luvulle saakka Columbia Recordsille. Hän kiinnitti levy-yhtiöön muun muassa sellaiset artistit kuin Frankie Lainen, Johnnie Rayn, Ray Conniffin, Percy Faithin, Johnny Mathisin, Tony Bennettin ja Guy Mitchellin. Lisäksi hän ohjasi esimerkiksi Doris Dayn, Dinah Shoren ja Jo Staffordin uria.
Miller perusti vuonna 1950 Mitch Miller and the Gang -yhtyeen, jonka suurimpia hittejä ovat ”Tzena, Tzena”, ”The Yellow Rose of Texas” ja ”Colonel Bogey March”. Hän pyöritti 1960-luvulla omaa televisioshow'taan (Sing Along with Mitch). Hänelle on myönnetty Grammyn Lifetime Achievement Award vuonna 2000. Hänellä on tähti Hollywood Walk of Famella.
Mike Harris (kilpa-autoilija)

| Mike Harris> Henkilötiedot |
| --- | --- |
Syntynyt: 25. toukokuuta 1939 
Kansalaisuus:   Etelä-Afrikka   Pohjois-Rhodesia
Formula 1 -ura
Aktiivivuodet:  1962
Talli(t):  Cooper
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan Grand Prix 1962
Viimeinen kilpailu:  Etelä-Afrikan Grand Prix 1962
Mike Harris (25. toukokuuta 1939 Mufulira, Pohjois-Rhodesia – 8. marraskuuta 2021 Durban, Etelä-Afrikka) oli eteläafrikkalainen Formula 1 –kuljettaja. Hän osallistui ainoastaan vuoden 1962 Etelä-Afrikan GP:hen, jossa hän keskeytti. Hän ei saavuttanut yhtään MM-pistettä.
Melonta kesäolympialaisissa 1952 – miesten 10 000 metrin kanadalaisyksikkö

Helsingin olympiakisojen miesten kanadalaisyksiköiden 10 000 metrin melontaan osallistui 10 melojaa. Kilpailu käytiin suoraan loppukilpailuna 27. heinäkuuta Soutustadionilla.
Loppukilpailu

| Sija | Nimi | Maa | Aika |
| --- | --- | --- | --- |
| 1 | Frank Havens |  Yhdysvallat | 57.41,1 |
| 2 | Gábor Novák |  Unkari | 57.49,2 |
| 3 | Alfréd Jindra |  Tšekkoslovakia | 57.53,1 |
| 4 | Bengt Backlund |  Ruotsi | 59.02,8 |
| 5 | Norman Lane |  Kanada | 59.26,4 |
| 6 | Jarl Fagerström |  Suomi | 59.45,9 |
| 7 | Franz Johannsen |  Saksa | 1:00.26,5 |
| 8 | Robert Boutigny |  Ranska | 1:01.15,2 |
| 9 | Gerald Marchand |  Iso-Britannia | 1:02.21,7 |
| 10 | Pavel Kharin |  Neuvostoliitto | 1:03.03,2 |
Melonta kesäolympialaisissa 1952 – miesten 10 000 metrin kanadalaiskaksikko

Helsingin olympiakisojen miesten kanadalaiskaksikoiden 10 000 metrin melontaan osallistui 9 paria. Kilpailu käytiin 27. heinäkuuta Soutustadionilla. Alkueriä ei ollut vaan kilpailtiin suoraan loppukilpailu.
Loppukilpailu

| Sija | Nimi | Maa | Aika |
| --- | --- | --- | --- |
| 1 | Georges Turlier Jean Laudet |  Ranska | 54.08,3 |
| 2 | Kenneth Lane Donald Hawgood |  Kanada | 54.09,9 |
| 3 | Egon Drews Wilfried Soltau |  Saksa | 54.28,1 |
| 4 | Valentin Orischenko Nikolai Perevozchikov |  Neuvostoliitto | 54.34,6 |
| 5 | John Haas Frank Krick |  Yhdysvallat | 54.42,5 |
| 6 | Bohuslav Karlík Oldrich Lomecký |  Tšekkoslovakia | 55.10,9 |
| 7 | Ernö Söptei Róbert Söptei |  Unkari | 55.35,3 |
| 8 | Rune Blomqvist Harry Lindbäck |  Ruotsi | 55.41,3 |
| 9 | Jorma Kulo Teppo Salmisaari |  Suomi | 56.28,2 |
Metyylisalisylaatti

| Metyylisalisylaatti |
| --- | --- |


Tunnisteet
CAS-numero:  119-36-8
PubChem CID:  4133
Ominaisuudet
Molekyylikaava:  C8H8O3
Moolimassa:  152,1494 g/mol
Sulamispiste:  −8,6 °C (264,6 K)
Kiehumispiste:  222 °C (495 K)
Tiheys:  1,18 g/cm3
Liukoisuus veteen:  veteen 0,07 g/100 ml (20 °C:ssa)
Metyylisalisylaatti on väritön tai kelta-punainen öljymäinen neste, jolla on tunnusomainen haju. Metyylisalisylaatin kemiallinen kaava on C8H8O3. Siitä käytetään myös nimiä salisyylihapon metyyliesteri, metyyli-2-hydroksibentsoaatti, 2-(metoksikarbonyyli)fenoli ja Wintergreen-öljy. Metyylisalisylaatti on esteri. Monet kasvit, esimerkiksi metsätähti tuottavat metyylisalisylaattia.
Metyylisalisylaatin moolimassa on 152,1494 g/mol, sulamispiste −8,6 °C, kiehumispiste 222 °C, leimahduspiste 96 °C c.c., itsesyttymislämpötila 451 °C ja CAS-numero 119-36-8. Aine liukenee veteen 20 °C:n lämpötilassa 0.07 g/100ml.
Metyylisalisylaatti reagoi voimakkaiden hapettimien ja vahvojen emästen kanssa.
Lyhytaikaisessakin altistumisessa metyylisalisylaatti voi ärsyttää silmiä ja ihoa. Aineelle altistumisesta voi seurata myös vaikutuksia keskushermostossa, viime kädessä šokki ja kuolema. Aine voi imeytyä elimistöön hengitysteitse, ihon läpi ja nieltynä. Aine on haitallista myös vesieliöille.
Metyylisalisylaattia voidaan valmistaa esteröimällä metanolista ja salisyylihaposta:
CH3OH + HOC6H4COOH → HOC6H4COOCH3 + H2O
Yhdistettä esiintyy kasveissa ja myös kukkien tuoksuissa sekä semiokemikaalina eliöiden viestinnässä.
Aiheesta muualla

Wikimedia Commonsissa on kuvia tai muita tiedostoja aiheesta .
Metyylisalisylaatin kansainvälinen kemikaalikortti
Liber Herbarum II: Metyylisalisylaattia sisältäviä kasveja
PubChem: Methyl salicylate (englanniksi)
Human Metabolome Database: Methyl 2-hydroxybenzoate (englanniksi)
Food Component Database (FooDB): Methyl salicylate (englanniksi)
Kyoto Encyclopedia of Genes and Genomes (KEGG): Methyl salicylate (englanniksi)
Dr. Duke's Phytochemical and Ethnobotanical Databases: Methyl-salicylate (englanniksi)
Pherobase: Semiochemical - methyl salicylate (englanniksi)
Pherobase: Floral Compound - methyl salicylate (englanniksi)
Meedia

Meedian valtakunta
Meedia oli muinainen kuningaskunta, jonka keskus sijaitsi nykyisen Iranin alueella. Meedian valtakunta ulottui laajimmillaan aina Keski-Aasiaan ja Afganistaniin asti. Meedian alue kattoi Teheranin ja Hamadanin kaupungit, Azerbaidžanin Esfahanista pohjoiseen, Zanjanin ja Kurdistanin. Tärkein Meediasta ja sen asukkaista kertova lähde on kreikkalainen historioitsija Herodotos.
Assyrialaisissa kirjoituksissa mainitaan meedialaiset "amadai"-heimot jo 836 eaa., jolloin Assyriaa hallitsi Salmanassar III. Meedian valtakunta syntyi noin 750–700 eaa. Meedia mainitaan assyriankielisissä lähteissä nimellä Mada tai Manda, kreikankielisissä nimellä Madai. Meedialaiset olivat luultavasti indoeurooppalaisia tai skyyttien, iranilaisten tai uralilais-kaukasuslais-sukuisia heimoja. Skyytit hallitsivat maataselvennä 653–625 eaa. Madiuksen johdolla. Suuri meedialainen valloittaja oli Kyaxares. Meedialaiset tuhosivat Assyrian valtakunnan ja jakoivat sen yhdessä babylonialaisten kanssa.
Persia oli alkujaan Meedian vasalli. Kyyros II Suuren aikana Persia riistäytyi Meedian vallasta ja hän teki siitä Persian maakunnanselvennä.
Luettelo Meedian kuninkaista

Deiokes (700-647 eaa.)
Faortes (647-624 eaa.)
Kyaksares (624–585 eaa.)
Astyages (585-549 eaa.)
Aiheesta muualla

Kuvia tai muita tiedostoja aiheesta Meedia Wikimedia Commonsissa
Muinaisen Persian valtakunnan maakunnat
Arabia · Arakhosia · Aria · Armenia · Assyria · Babylonia · Baktria · Dahai · Drangiana · Egypti · Foinikia/Palestiina · Fryygia ·  Gandara · Gedrosia · Hyrkania · Joonia · Intia · Indus · Kappadokia · Kaaria · Khorasmia · Kilikia · Kolkhis · Kush · Libya/Kyrene · Lyydia  · Maka · Makedonia (valtakunta) · Meedia · Paflagonia ·Pamfylia · Parthia · Persis · Saka · Sattagydia · Sogdiana · Susiana · Traakia
Mike Harris

| Mitalit> Maa:   Kanada.Miesten curling. Olympialaiset  | Mitalit> Maa:   Kanada.Miesten curling. Olympialaiset  | Mitalit> Maa:   Kanada.Miesten curling. Olympialaiset  | Maa:   Kanada> Miesten curling. |
| --- | --- | --- | --- |
|  Hopeaa | Nagano 1998 | curling |  |
Mike Harris (s. 9. kesäkuuta 1967) on kanadalainen curling-pelaaja, hän voitti hopeaa Talviolympialaisista 1998 Naganosta Paul Savagen, Richard Hartin, Collin Mitchellin ja George Karrysin kanssa.
Metyylifenobarbitaali

| --- | --- |

Metyylifenobarbitaali
Systemaattinen (IUPAC) nimi
5-fenyyli-5-etyyli- 3-metyylibarbituurihappo
Tunnisteet
CAS-numero: 115-38-8
ATC-koodi: N03AA01
PubChem CID: 8271
DrugBank: APRD00047
Kemialliset tiedot
Kaava: C13H14N2O3 
Moolimassa: 246.3 g/mol
Farmakokineettiset tiedot
Hyötyosuus:  ?
Proteiinisitoutuminen: 70–76 %
Metabolia: hepaattinen
Puoliintumisaika: 34 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:  Schedule IV(US) 
Antotapa:  ?
Metyylifenobarbitaali (5-etyyli-1-metyyli-5-fenyylibarbituurihappo) on barbituraatteihin kuuluva lääkeaine, jota käytetään sedatiivina, ahdistusta poistavana- ja epilepsialääkkeenä. Metyylifenobarbitaali on vaikutuksiltaan ja rakenteeltaan hyvin samankaltainen lääkeaine kuin fenobarbitaali. Lääkettä myydään Ovation -lääkeyhtiön valmistamana nimellä Mebaral.
Metyylifenobarbitaalin yliannostuksen tyypillisiä oireita ovat sekavuus, refleksien heikentyminen, uneliaisuus, kuume, ärtyneisyys, hypotermia, tajunnantason ja arviointikyvyn heikkeneminen, hengityksen heikentyminen ja vaikeutuminen, sydämenlyöntien hidastuminen, sekava puhe, tasapainon horjuminen, unettomuus, yleinen heikkous ja silmien nykiminen.
Aiheesta muualla

DrugBank: Methylphenobarbital (englanniksi)
PubChem: Mephobarbital (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Barbituraatit
alfenaali
allobarbitaali
amobarbitaali
aprobarbitaali
barbeksakloni
barbitaali
barbitaalinatrium
bentsobarbitaali
bentsyylibutyylibarbitaali
brallobarbitaali
butabarbitaali
butalbitaali
etallobarbitaali
fenobarbitaali
fenobarbitaalinatrium
fetarbitaali
heksobarbitaali
heptabarbitaali
metarbitaali
metioturiaatti
metituraali
metoheksitaali
metyylifenobarbitaali
nealbarbitaali
pentobromitaali
pentobarbitaali
probarbitaali
proksibarbaali
reposaali
sekobarbitaali
sekbutabarbitaali
sigmodaali
syklobarbitaali
talbutaali
tetrabarbitaali
tialbarbitaali
tiamylaali
tiopentaali
tiosekonaali
tiotetrabarbitaali
vinbarbitaali
vinyylibitaali
Kouristuksen estolääkkeet
| GABAergiset |
| --- | --- |
GABAAR PAM:  Barbituraatit: barbeksakloni • fenobarbitaali • metarbitaali • metyylifenobarbitaali • pentobarbitaali • primidoni • Karbamaatit: felbamaatti • Bentsodiatsepiinit: diatsepaami • klobatsaami  • klonatsepaami • kloratsepaatti • loratsepaami • midatsolaami • nimetatsepaami • nitratsepaami • tematsepaami • Muut: bromidi (kaliumbromidi, natriumbromidi) • imepitoiini • paraldehydi • stiripentoli
GABA-T -inhibiittorit:  Rasvahapot (ja liittyvät): valproaatti • valpromidi • valproaatti pivoksiili • vigabatriini
Muut:  GABAR-reseptorinaktivoijat: progabidi • GAT-1 -inhibiittorit: tiagabiini
| Kanavamodulaattorit |
| --- | --- |
Natrium-salpaajat:  Hydantoiinit: etotoiini • fenytoiini • fosfenytoiini • mefenytoiini • Karboksamidit: eslikarbatsepiiniasetaatti • karbamatsepiini • okskarbatsepiini • Muut: lakosamidi • lamotrigiini • rufinamidi • topiramaatti • tsonisamidi
Kalsium-salpaajaat:  Oksatsolidiinidionit: etadioni • parametadioni • trimetadioni • Suksinimidit: etosuksimidi • fensuksimidi • mesuksimidi • Gabapentinoidit: gabapentiini • pregabaliini
Kalium-avaajat:  retigabiini
| Muut |
| --- | --- |
Hiilihappoanhydraasi-inhibiittorit:  Sulfonamidit: asetatsolamidi • etoksotsolamidi • sultiaami
Muut:  beklamidi • brivarasetaami • etirasetaami • kannabidioli • levetirasetaami • perampaneeli
Käännös suomeksi